ජාත්‍යන්තර ඉන්ෆිනිටි රෙඩ්බුල් රේසින් ෆෝමියුලා වන් කණ්ඩායමේ සුපිරි ක්‍රීඩක ඩැනියෙල් රිකාඩෝ සිය ෆෝමියුලා රථයෙන් තරගයට එක්වීමට නියමිතය.තුන්වැනි වරටත් පැවැත්වෙන කොළඹ රාත්‍රී මෝටර් රථ ධාවන තරගාවලියේ තරග ඉසව් ප්‍රමාණය මෙවර 7දක්වා අඩු කිරීමට සංවිධායක මණ්ඩලය තීරණය කර තිබේ. 2011 වසරේ පළමුවරට පැවැති මේ තරගාවලියට තරග ඉසව් 22ක් ඇතුළත් වූ අතර පසුගිය වසරේ දී එය 9දක්වා අඩු කොට තිබිණි.කාලවේලාව හා ජනතාවගේ පහසුව තකා එසේ තරග ප්‍රමාණය අඩු කිරීමට තීරණය කළ බැව් තරග අධ්‍යක්ෂ කාල්ටන් මෝටර් රථ ක්‍රීඩා සමාජයේ සභාපති දිනේෂ් ජයවර්ධන මහතා තරගාවලිය සම්බන්ධව පෙරේදා ටාජ් සමුද්‍ර හෝටලයේ පැවැති මාධ්‍ය හමු‍වේ දී ප්‍රකාශ කළේය.ඒ අනුව මෙවර තරගාවලියට ‍මෝටර් රථ තරග ඉසව් 5ක් හා යතුරු පැදි තරග ඉසව් 2ක් ඇතුළත්ය.එස්.එල්- ජී.ටී.3500 සී.සී, එස්.එල්- එච්. 1600සී.සී, එස්.එල්- එස්.1500සී‍.සී, ෆෝමියුලා මැක්ලරන්ස් 1300සී.සී‍.